****

**LATVIJAS REPUBLIKA**

**KANDAVAS NOVADA DOME**

Dārza iela 6, Kandava, Kandavas novads, LV - 3120 Reģ. Nr.90000050886,

Tālrunis 631 82028, fakss 631 82027, e-pasts: dome@kandava.lv

Kandavā

**APSTIPRINĀTS**

Kandavas novada domes sēdē

2020.gada 29.oktobrī

(protokols Nr. 17 3.§)

**Kandavas novada domes saistošie noteikumi Nr. 25 “Grozījumi Kandavas novada domes 2019.gada 29.augusta saistošajos noteikumos Nr. 15 “Par transporta nodrošināšanu vispārējās izglītības iestāžu un profesionālās ievirzes izglītības iestāžu izglītojamajiem Kandavas novada pašvaldībā””**

*Izdoti saskaņā ar likumu “Par pašvaldībām” 43.panta*

*pirmās daļas 13.punktu, trešo daļu,*

*Sabiedriskā transporta likuma 14.panta trešo daļu*

Izdarīt Kandavas novada domes saistošajos noteikumos Nr. 15 “Par transporta nodrošināšanu vispārējās izglītības iestāžu un profesionālās ievirzes izglītības iestāžu izglītojamajiem Kandavas novada pašvaldībā” (turpmāk - noteikumi), kas apstiprināti Kandavas novada domes sēdē 2019.gada 29.augustā (protokols Nr.10 4.§), Kandavas Novada Vēstnesis, 2019, 11. nr. šādus grozījumus:

1. Aizstāt noteikumu 3.4. punktā vārdus “Degvielas izdevumu apmaksa“ ar vārdiem “Transporta izmaksu kompensācija”.
2. Aizstāt noteikumu 7.punktā vārdu “Degvielas” ar vārdiem “Transporta izmaksu kompensācijas”.
3. Svītrot noteikumu 7.punktā vārdus “kas pārsniedz Noteikumu 5.punktā noteiktos attālumus, turp un atpakaļ”.
4. Aizstāt noteikumu 8.punktā vārdu “degvielas” ar vārdiem “transporta izmaksu kompensācijas”.
5. Aizstāt noteikumu 9.punktā vārdu “degvielas” ar vārdiem “transporta izmaksu kompensācijas”.
6. Aizstāt noteikumu 10.punktā vārdu “degvielas” ar vāriem “transporta izmaksu kompensācijas”.

Kandavas novada domes priekšsēdētāja ( personiskais paraksts) Inga Priede

**PASKAIDROJUMA RAKSTS**

**Kandavas novada domes saistošo noteikumu Nr. 25 “Grozījumi Kandavas novada domes saistošajos noteikumos Nr. 15 “Par transporta nodrošināšanu vispārējās izglītības iestāžu un profesionālās ievirzes izglītības iestāžu izglītojamajiem Kandavas novada pašvaldībā”” projektam**

| **Paskaidrojuma raksta sadaļas** | **Norādāmā informācija** |
| --- | --- |
| 1. Īss projekta satura izklāsts | Saistošie noteikumi nosaka pašvaldības atbalstu izglītojamo nokļūšanai no dzīves vietas līdz izglītības iestādei un atpakaļ. Savukārt grozījumi nepieciešami, lai ievērotu vienotu, korektu terminu lietojumu visā dokumentā un teksta izklāsts būtu nepārprotams. transporta izmaksu kompensācijas.  |
| 2. Projekta nepieciešamības pamatojums | Saistošie noteikumi nepieciešami, lai skaidri definētu izglītojamos, kuriem ir tiesības saņemt pašvaldības atbalstu nokļūšanai no dzīves vietas līdz izglītības iestādei un atpakaļ. |
| 3. Informācija par plānoto projekta ietekmi uz pašvaldības budžetu | Finansējums paredzēts iepriekšējo gadu robežās. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Nemaina līdzšinējo kārtību. |
| 6. Informācija par konsultācijām ar privātpersonām | Nav bijušas nepieciešamas. |

Kandavas novada domes priekšsēdētāja (personiskais paraksts) I. Priede